Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 1087/10/3309	Trenčín, 4.7.2012
EEČ : 2-28-110-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
že dňa 24.apríla 2010 asi o 21.00 hod. v Dubnici nad Váhom prišiel k bytovému domu na ulici XXXXX, ktorého majiteľom je jeho otec XXXXX st., nar. XXXXX takým spôsobom, že sa vyšplhal na balkón spálne tohto bytu, s prineseným kameňom rozbil sklenenú výplň v spodnej časti balkónových dverí a cez takto vzniknutý otvor vošiel do vnútorných priestorov bytu, kde zotrval až do rána dňa 25.04.2010, 

lebo je trestné stíhanie neprípustné podľa § 9 odsek 1 písmeno d
Odôvodnenie:
     Vyšetrovateľ Okresného riaditeľstva PZ v Trenčíne, Úrad kriminálnej polície Trenčín uznesením podľa § 206 ods. 1 Tr. por. sp.zn. ORP-1380/OEK-TN-2010 zo dňa 11.11.2010 vzniesol obvinenie XXXXX pre prečin porušovania domovej slobody podľa § 194 ods. 1, 2 písm. b/ Tr. zák. na skutkovom základe, ako je uvedené v tomto uznesení. 

     Podľa § 215 ods. 1 písm. d/ Tr. por. prokurátor zastaví  trestné stíhanie, ak je trestné stíhanie neprípustné podľa § 9 Tr. poriadku. 

     V rámci takto vymedzeného ustanovenia prokurátor zo zákona musí trestné stíhanie zastaviť, len čo sa hodnoverným spôsobom dozvie o vzniku niektorého z dôvodov uvedeného v § 9 ods. 1 Trestného poriadku. 

     Podľa § 9 ods. 1 písm. d/ Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 
2

     Z úmrtného listu zo dňa 20.06.2012 zapísaného v knihe úmrtí matričného úradu Mladá Boleslav, zväzok 14, ročník 2012, na strane 17 pod poradovým číslom 236 je nepochybne preukázané, že XXXXX ml., narodený dňa XXXXX v Trenčíne, bytom XXXXX v Českej republike dňa 03.05.2012 zomrel,  preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adolf Pompa
prokurátor